
O Ajakirja mistahes osade kopeerimine ilma allikale viitamata on keelatud 


Lugejale 


Tänases ajakirjas pöörame peamist tähelepanu tinnitusele. On see ju nähtus, mis meid 
kõiki ühendab. Keda vaevab see suuremal, keda vähemal määral. Aga kõik me teame, mida 
tähendab pidev heli kõrvas, mis segab meid keskendumast, ei lase meil uinuda ja võtab 
elutahte. Meiesuguseid on maailmas palju. Ja mis on kõige halvem selle juures, seda oleks 
paljudel juhtudel võidud vältida, kui inimestele oleks õigel ajal jagatud teavet. Nüüdseks on 
selle teadasaamine meie jaoks lootusetult hilinenud. Kuid me peame oma kogemuste põhjal 
hoiatama teisi inimesi müra eest. Müra eest, mis võib halvemal juhul nõrga närvikavaga 
inimestele saatuslikuks osutuda. Meie kohus on võidelda selle eest, et otsustajad pööraksid 
rohkem tähelepanu tinnitusele, kui inimkonda invaliidistavale nähtusele ja võtaksid midagi 
ette selle vältimiseks. Meie ees seisev ülesanne on raske, sest tööandjate jaoks on tegemist 
järjekordse tülika vahelesegamisega nende heaolusse. Kuid võitlust ei võideta, kui seda ei 
alustata! 

Soovin kõigile lugejatele kaunist s uve! 

Tähelepanuta jäetud tinnitus on laialtlevinud, piinav haigus 


Kui körvus vilistab, ulub, kohiseb 


Tinnitus ehk körvakohin vaevab üle poole miljoni soomlase. See mõjutab 50 000 - 100 
000 soomlase elu. Muusik ja muusikaöpetaja Kauko Saari on iiks sellesse haigestunutest. 
Tinnitus vöttis temalt töövöime. Saari on erijuhtum: tema tinnitus tunnistati tööönnetuseks. 

Helsingi elaniku Kauko Saari telefonivastaja teade jääb kergelt meelde: "Siin räägib 
hirmus tinnitaja Kauko Saari ..." Erakordselt raskelt esinenud tinnitus ehk körvakohin 
muutis enne nii elurõõmsa mehe invaliidiks, nii et dokumentides lahtrisse "amet" tahaks ta 
meeleldi märkida "hirmus tinnitaja" 

Detsembris 1991 võttis 61-aastane Saari vastu Pop-Jazz konservatooriumi eksameid. 
"Kõrvad jäid kohisema, kuid nii oli juhtunud varemgi." 1952 noore poisina trummarina 
alustanud ja 1956-st aastast esinemas käinud muusik teadis, et teistelgi muusikutel 
"mängivad" pillidele lisaks ka kõrvad. Kuid enne see oli alati varem või hiljem lõppenud. 

Saabus jõulu, saabus ka uus aasta ja kolmekuningapäev. Kõrvades kostis vaid vilinat ja 
vingumist. 

"Ma ei suutnud magada. Mõtlesin, kas olen muutumas hulluks või on mul ajukasvaja", 
Meenutab Saari möödunud aegu. 

Saari sattus juhuslikult hea kõrvaarsti vastuvõtule. Diagnoosiks oli tinnitus. Saari kuulis 
seda sõna siis, 51-aastasena, esimest korda elus. Võimalik, et ta oli seda varemgi kuulnud, 
kuid ei olnud pööranud sellele mingit tähelepanu. Nii vähe teati ja teavitati tollal tinnitusest. 
Sellest on hakatud rääkima alles viimastel aastatel. 


"Põrgu orkester" ei lase magada 

Meditsiini terminoloogias mõeldakse tinnituse all kõrvades või peas kuuluvat heli, millel 
ei ole välist heliallikat. Tinnitus on veelgi võrdlemisi väheuuritud nähtus. Müra poolt 
tekitatud kuulmiskahjustus on selle peamine põhjus. Muudeks põhjusteks on näiteks 
liiklusõnnetuses või vägivalla tagajärjel pead tabanud löögid. 

Meniere i haigus, kuulmisnärvi kasvaja ja kuulmeluukeste luustumine on haigused, 
millega seostub tinnitus. Müra, löökide ja haiguste tagajärjel tekkinud tinnitust on peaaegu 
võimatu ravida. Ainsaks võimaluseks on õppida elama koos sellega. 

Tinnitus võib olla ka kaela- ja õlavöölihaste pinguldatus, vale hambumine, aneemia ja/või 
atsetüülsalitsüülhapet sisaldavate arstimite (aspiriin) suured kogused. Neil juhtudel võib 
põhjuste kõrvaldamine leevendada tinnitust. Näiteks tööasendi muutmine sobivamaks ning 
lihaspinge vähendamine võivad kaotada tinnituse täielikult. 

Tinnitajad kirjeldavad oma sümptomeid kümnete eri väljenditega. Heli võib olla näiteks 
kohin, sirin, vile, piiksumine, undamine, plõksumine või "põrgu orkester", nagu Saari seda 
nimetab. Ta toob välja neli erinevat heli oma kogemustest: tugev ja kõrge undamine, kaks 
erisugust vaiksemat vinguvat heli ja taustahelina kostev kohin, mis õnneks pehmendab 
tugevamaid helisid. 

Igaüks on kuulnud mõnikord kõrvade kohisemist, kuid tinnitajad kannatavad 24 tundi 
ööpäevas läbi kogu oma elu pideva müra all, mis nende elu väljakannatamatuks muudab. 

Kõige halvamel juhul häirib tinnitus kogu elu. Võõras heli tungib sügavale teadvusesse, 
halvendab keskendumist, põhjustab tõsiseid uinumisraskusi, viib töövõime ja raskendab 
inimese läbikäimist teistega. Psüühikale on see tõeline väljakutse. Kes kannataks välja 
pidevat unetust? 


Läbi raskuste haiguspensionile 
Kauko Saaril oli seda rohkem haiguse töttu töölt puudumisi, mida kauem oli tinnitus 
kestnud. 

"Umbes 1985 aastal oli mul alganud "mida?"-periood. Pidin pidevalt küsima üle juba 
öeldud sõnu, kuna ma ei olnud neist aru saanud." 

Üks halvemaid kogemusi juhtus, kui Saari pedagoogina töötades tegutses selle järgi, mis 
ta arvas tööandjat olevat öelnud. Viimane imestas, sest talle oli jäänud mulje, et tema jutt oli 
olnud arusaadav. Huumoritajusena töötas Saari sellel perioodil välja tõekspidamise, mida ta 
ise nimetas "kõige lühemaks matemaatikateooriaks" : "Kui ei kuule telefonihelinat, ei saa 
esinemisi.” 

Tinnitus viis une: praegugi Saari maga rohkem, kui paar tundi öö jooksul. Tinnitus viis 
keskendumis- ja töövõime. 1994. aastal kõndis ta asutuse arsti juurde, ja pensionipaberite 
väljanõudmine algas. 

"Sellest sai alguse nelja-aastane periood, mida nimetan Kolgata teekonnaks. Raskusi oli 
palju. Töövöime oli kadunud, elasin vaid abirahast. Kindlustusselts väitis, et mul on haigus, 
mis pöhjustab tinnitust, ehkki see oli pöhjustatud töö miirarikkas keskkonnas. Nöudsin, et 
kindlustusselts selgitaks, milline siis oli nende arvates minu haigus, kes on selle 
diagnoosinud ja kus." 


Saaril oli abiks Muusikute liidu jurist. Kindlustusselts oli lõpuks sunnitud nõustuma, et 
tinnitus oli tekkinud Saari töö tagajärjel ja et ta oli õigustatud saama 100%-lise 
tööõnnetuspensioni. Kuna kindlustusselts ei esinenud kohtuotsuse edasikaebamisega, lõppes 
Saari võitlus tema täieliku võiduga. 


Vabatahtlik töö selgitajana 


Kõrv on Saari arvates vähetähtsaks peetud elund, kuulmine vähetähtsaks peetud meel. 
Keskkonna mürasaastest on hakatud rääkima hiljem, kui teistest saasteallikatest. Tinnitus on 
vähetähtsaks peetud vaevus. See on subjektiivne tunne, mida ei ole kusagil peetud 
kutsehaiguseks. 


Saaril on arvukalt "tinnitus- ja kuulmiskahjustuskolleege" muusikute hulgas: 
maailmastaarid Sting, Barbra Streisand ja hevibändi Metallica muusikud on rääkinud oma 
probleemidest. Soomlastest on teinud sama Tapani Kansa ja Anita Hirvonen. 


Töökaitse nõuab, et töökohtades ei tohi müra ületada 85 detsibelli 


"Sellises mürakeskkonnas võib olla "julgelt" kaheksa tundi päevas viiel päeval nädalas. 
Praeguste uurimuste kohaselt 85 detsibelli on liiga kõrge ja tekitab näiteks neljale, viiele 


protsendile paberitööstuses töötavale inimesele püsivaid kuulmiskahjustusi. Kolme 
detsibelli lisamine sellele kahekordistab juba helisurve kõrva kuulmekilele ja on sellega 
kaks korda ohtlikum kõrvadele", räägib Saari. Saari elufilosoofia on järgmine - inimene 
sureb kaks korda: esimest korda, kui ta lakkab ennast täiendamast, teine kord on lihtsalt 
formaalsus. 


Peale tinnitusesse haigestumist on Saari tegutsenud aktiivselt Kuulmiskaitseliidus ja 
Soome Tinnitusühingus. Tinnitusühing asutati 1995. aasta lõpul. Saari oli selle esimees 
algaastatel, praegu on ta juhtkonna liige. Ta koostab ühingu väljaannet. Alguses liikmeid oli 
150, praegu 800. 


Meditsiin on võrdlemisi abitu mis puutub tinnituse ravissa. Tinnitusühing on asutanud 13 
rühma üle kogu Soome. Paljud inimesed on huvitatud nendes osalemisest: Saari telefon 
helises enne ühingu ametliku telefoni kasutuselevõttu tihtipeale ka öötundidel, kui tinnitus 
piinas inimesi kõige rohkem. Saari on veendunud, et tinnitus võib tekitada suurel määral 
stressi - just sellepärast on vastastikune abi vajalik. 


Saari on teerajaja, ehkki üks arst soovitas tal mitte rääkida väga avalikult müra 
kahjulikkusest ja tinnituse ohtudest. Inimesed pidavat hakkama kartma. 


"Alkoholist räägitakse, narkootikumidest ja tubakast räägitakse. Ergonoomiliste 
tööasendite vajadust rõhutatakse ja kõikvõimalikest ohtudest tööpaikadel peetakse 
loenguid. Miks siis mürasaastet peetakse vähetähtsaks, et sellest ei saa rääkida?" imestab 
Saari 


Noored on riskirühm 


Miirakahjustus ja tinnitus ähvardavad noort festivalipublikut. Viimaste aastate 
suvefestivalidel on Kuulmiskaitseliit jaganud koostöös Radiomafiaga sadu tuhandeid 
kuulmiskaitseid. Noored on läinud ettevõtmisega kaasa meelsasti, vastupidiselt üle 
kolmekümneaastatele, kes nende oma sõnade kohaselt on juba kaotanud kuulmise. Saari on 
ise mõõtnud muuhulgas sotsiaalministeeriumi palvel festivalide ja kontsertide helitaset. See 
on enamasti olnud saja detsibelline. Mõõtmised tehti 30 meetri kauguselt esinemislava ees. 


"Muusikat peetakse alati meeldivaks ajaviitmiseks, hoolimata sellest, et sealt saadavad 
detsibellid on mõistusevastaselt kõrged, mille puhul on otsene oht kuulmisele. Müra on alati 
ohtlik, kui see ületab 85 detsibelli - olgu see siis klassikaline muusika, ajaviitemuusika, 
ilutulestikuraketid või piissipaugud", ütleb Saari. 


Üksainus vali heliimpulss võib kurdistada või põhjustada püsiva tinnituse. Õnneks 
töökeskkonnas ei tulistata mänguasjade hulka kuuluvate "superrevolvritega". Nende pauk 
võib olla isegi kuni 170 detsibelli ehk tunduvalt üle 120 - 125 detsibellise valuläve. Eriti 
tuleb kaitsta selliste mänguasjade eest lapsi. 


Tekst: Leena Huovila 


Elmari jutustus 


Minu nimi on Elmar. Olen 48-aastane Löuna-Eestis elav mees. Olen pödenud Meniere i 
haigust juba 3 aastat. See on toonud endaga kaasa palju ebameeldivusi. Alustan algusest. 

Uhel ööl vastu hommikut ärkasin selle peale, et enesetunne oli väga halb. Kogu keha oli 
kaetud kiilma higiga ja iiveldus kohutav. Pea oli nii uimane, et ma ei suutnud kohe aru 
saada, mis on juhtunud ega isegi seda, kus ma viibin. Abikaasa ärkas samuti ja proovis minu 
pulssi. See oli väga madal. Kuna mulle tundus, et siida jättis lööke vahele, palusin abikaasal 
kutsuda kiirabi. Mul oli sädamega olnud varemgi paar korda probleeme. 

Kiirabi saabus üsna ruttu. Kui ma proovisin kirjeldada haiguse tundemärke, küsis arst 
kohe, kui palju ma olin tarvitanud alkoholi eelmisel päeval. Olen alati tarvitanud alkoholi 
võrdlemisi mõõdukalt, kuid pudeli õlut olen vahete-vahel siiski joonud. Nii ka eelmisel 
õhtul. Rääkisin arstile sellest. See tundus talle piisavat, ta kuulas mu südant, tegi mingi süsti 
ja andis tableti. Peale tema lahkumist piinlesin veel paar tundi, saamata siiski aru, mis mul 
viga on, sest seda ei olnud arst maininud. Selle asemel kahtlustas ta alkoholitarbimist, ehkki 
teadsin kindlalt, et see ei saanud olla põhjuseks. Hommikul olin nii nõrk, et ma ei suutnud 
tõusta voodist rääkimata tööleminekust. Kahjuks oli meie perearstil vastuvõtt just 
hommikul. Abikaasa helistas talle ja rääkis, mis oli juhtunud. Arst määras mulle vastuvõtu 
järgmiseks õhtuks. Helistasin tööle ja teatasin, et ma ei ole võimeline tulema. Õnnetuseks 
juhtus olema esmaspäev. Kuna olin alles hiljuti saanud selle tööpaiga, siis mind ei tuntud 
seal veel piisavalt hästi. Juhataja mõnest sõnast taipasin, et ta ei usu hästi minu juttu 
haigestumisest, kuid lubas siiski mul jääda koju. 

Järgmisel päeval külastasin perearsti, kes kuulas ja kontrollis mind üsna põhjalikult, kuid 
ei leidnud midagi, mis oleks viidanud haigusele. Ja jällegi oli üheks esimeseks küsimuseks 
minu alkoholitarbimine. Olin veidi solvunud, kuid midagi ei olnud parata. Saabusin tööle 


kaasas arstitunnistus, mis ütles, et olin kontrollis, kuid midagi haigusele viitavat ei leitud. 
Oli lihtne arvata, et selline sõnum andis põhjust kahtlemiseks, ja seda nägin ka juhataja 
ilmest. Ta leppis siiski sellega ja elu jätkus. Kuni umbes kuu aja pärast kõik kordus. Ja jälle 
juhtus see olema esmaspäeva hommik. Kõik läks, nagu eelmiselgi korral. Vahe oli vaid 
selles, et seekord kiirabiarst süüdistas mind otseselt liigses alkoholikasutamises. Palusin, et 
ta võtaks minult vereproovi, mis tõestaks, et ma ei olnud tarvitanud alkoholi, isegi mitte 
õlut, kuid ta vastas, et tundemärgid on niigi ilmsed. Ka perearst arvas sama. Igal juhul oli 
tema suhtumine minusse tunduvalt jahedam, kui eelmisel korral. Ma ei hakka parem 
kirjeldama, mida ütles minun juhataja. 

Vanasõna, et kaks ei jää kolmandata, pidas paika ka minu puhul. Tuli kolmaski 
haigushoog ... ja nagu needuseks, jällegi esmaspäeva hommikul. Ma ei julgenud enam 
kutsuda kiirabi. Selle asemel proovisime hakkama saada koduste vahenditega. Abikaasa 
andis mulle validooli, kuid vaevalt olin selle alla neelanud, kui oksendasin selle ja kõik 
muu, mis mul veel sees oli, välja. Kõrv tundus olevat lukus ja selles oli vali kohin. 
Kuidagimoodi kannatasin hommikuni, kuni meie perearsti tööpäev algas. Abikaasa jäi töölt 
koju (õnneks on tal mõistev juhataja) ja viis mind autoga vastuvõtule. See oli piinarikas 
teekond. Pearinglus oli talumatu. Rääkimata sellest, et iiveldus oli kohutav, ma ei suutnud 
astuma sammugi ilma toeta. Järjekord ei olnud pikk ja pääsesin kabinetti abikaasa 
käevangus. Arsti reaktsioon oli ettearvatav ja ma ei eksinud. Õnneks on minu abikaasa 
vajaduse korral vägagi resoluutne. Ta keeldus lahkumast arsti kabinetist enne, kui arst on 
mind põhjalikult kontrollinud. Ta kinnitas, et ma ei ole alkohoolik. Seik, mida arst ei tahtnud 
veelgi uskuda. Kui ta lõpuks kuulis, et mind vaevab pidev kõrvakohin, andis ta mulle 
saatekirja Tartu kõrvakliinikusse. Õnneks oli seal tööl inimlik arst. Ta ei kõhelnud, vaid 
ütles kohe, et kõige tõenäolisemalt on mul üsna harvaesinev Meniere i haigus, mida kõik 
arstidki ei tunne. 

Diagnoos oli nüüd küll olemas, kuid lugu ei lõppenud sellega. Ees seisis veel väga 
ebameeldiv vestlus juhatajaga, kes arvas, et olen simulant. Meie perearst, kes ei suutnud 
diagnoosida minu haigust, juhtus olema nimelt juhataja hea tuttav ega jätnud teatamata oma 
arvamust minust ka juhatajale. Niipaljukest siis patsiendi andmete puutumatusest! Tartu 
arsti poolt antud tõend ei veennud juhatajat. Ta ütles koguni, et tema arvates ei olnud minu 
koht tema firmas, kui ma ei viitsi tööd teha. Tema arusaamine viitsimisest ja suutmisest oli 
üsna ühene. Mida ma pidin tegema? Kuna olin kuulnud, et Meniere i haigus võib ilmneda 
millal tahes, ei saanud ma olla kindel, et uut haigushoogu ei teki. Kas ma pean töölt 
lahkuma? Kohas, kus me elame, ei ole tööpaiku just jalaga segada. Palusin olla tal mõistev, 
sest oletasin, et suudan raviga hoida oma haiguse kontrolli all. 

Jah, see ravi ...! Mulle kirjutati välja betaserci. Hakksin seda tarvitama ja lootsin parimat. 
See jäi saabumata. Selle asemel tuli uus haigushoog, mille järgi sain aru, et kõik, mille eest 
mind on hoiatatud, on nüüd käes. Olin kaotanud suurema osa kuulmisvõimest ja kohin 
kõrvus tugevnes. Nüüd olid mul kõik klassikalise Meniere i haiguse tunnused, ehkki Tartu 
arst oli kinnitanud, et selle haiguse puhul tavaliselt kõik sümptomid ei teki üheaegselt. 
Minul tekkisid! 


Olukord halvenes jätkuvalt. Haigushood sagenesid ja töövöime vähenes. Käisin veel paar 
korda perearsti vastuvõtul. Ehkki minu haigus oli kindlaks tehtud, arsti halvakspanev 
suhtumine säilis. Osalt tundis ta võib-olla piinlikust eelnevate põhjendamata süüdistuste 
pärast ja püüdis nüüd oma väärikust sellisel kummalisel viisil alal hoida. 


Kasu ma neist visiitidest ei saanud. Sain vaid uusi retsepte betaserci ja hiljem ka veel 
stugeroni jaoks. Kõik see ei aidanud põrmugi. Vasema kõrva kuulmine oli nõrgenenud 
tunduvalt. Õnneks parema kõrva kuulmisvõime säilus ja Tartu arst oli kinnitanud mulle, et 
haiguse siirdumine mõlemasse kõrva on üsna harv juhus. Aitäh sellegi lohutuse eest! 


Nüüd veetsin talutavaid ja halbu päevi. Häid päevi mul enam ei olnud. Õnneks suutsin 
tõestada oma võimeid tööpaigas ja suhtumine minusse paranes. Ka haiguspäevadele vaadati 
läbi sõrmede. Kuid haigus jätkus endiselt. 


Meie peres ei ole arvutit. Kuid ükskord, kui olin külas venna juures 2007. aasta novembris 
otsisime internetist artikleid Meniere i haiguse kohta. Suur osa neist oli inglisekeelseid, 
mida ma hästi ei valda. Õnneks leidsime terve eestikeelse kodulehe, mille oli koostanud 
sama haigust põdev inimene. Seal leidus niihästi tema enda kogemusi, kui ka tõlgitud 
artikleid. Mõnda neist lugedes oli tunne, et need on kirjutatud minust endast. Niivõrd 
tuttavad olid need üleelamised. Üllatav oli jutt soolast. Hakkasime abikaasaga meenutama 
minu haiguse esimesi esinemisi. Tuli välja, et haigusele eelneval päeval olin söönud 
küllaltki suure koguse soolaheeringat, mis mulle väga maitseb. Kuu aega hiljem olime 
tähistanud meie abielu aastapäeva ja selleks puhuks oli abikaasa valmistanud meile jälle 
soolaheeringat. Vahetult enne kolmandast haigushoogu olime söönud küll mitte 
soolaheeringat, kuid siiski soolakala. Haigushoogude vaheline seos tundus olevat olemas! 


Kuna mul ei olnud midagi kaotada, otsustasime sellest hetkest alates piirata soola kogust. 
Mäletan hästi, kuidas maitses või õigemini ei maitsenud esimene mage eine. 


Lootsin paranemisele, kuid samas kahtlesin. Liiga lihtne tundus olevat lahendus. Tasapisi 
märkasin siiski, et haigushood olid muutunud tunduvalt talutavamateks. See innustas 
jätkama. Oli muidugi raske jätta maitsemata soolakurke, heeringat ja minu erilist maiuspala 
- soolaube. Otsutasin siiski, et ma ei puudu enam midagi neist. Alkoholist loobumine oli 
mulle lihtne. Raskem oli lõpetada suitsetamist. Sain ka sellega hakkama. Kohvi ei olnud ma 
ka varem kuigi palju joonud, kuigi seda otseselt ei keelatud tarbimast. 


Tervis oli paranenud juba nii palju, et suutsin magada vasakul küljel. Asi, millest ma ei 
olnud haiguse ajal isegi mitte julgenud mõelda. Ainult üks pisut raskem haigushoog tekkis, 
kui kinnitasin riiulit seinale ja vaatasin seejuures otse ülespoole. Õnneks oli sein ligidal ja 
vajusin selle vastu, muidu oleksin kindlasti kukkunud. Ebameeldiv tunne, mis sellele 


järgnes, kadus poole tunniga. Olin saanud uue töestuse, et olen paranenud, sest eelnevatel 
aegadel oleksin pidanud veetma voodis tunde. Rääkisin sellest ka perearstile. Ta ei vastanud 
sõnagi, nagu ei oleks kuulnud minu juttu. Selle asemel tahtis ta uuendada minu betaserci 
retsepti. Ütlesin talle, et ma ei vaja seda enam. Ta heitis mulle kahtleva pilgu, muigas pisut 
pilklikult ja pomises omaette midagi soolapuhumisest ja sellesse uskumisest. Jätsin ta tema 
arvamuse juurde. Mulle piisas sellest, et tundsin ennast tervena. 


Ja tervena olen püsinud sellest alates rohkem, kui poole aasta jooksul. Tavaliselt oleskin 
saanud selle aja jooksul mitmeid haigushooge. Kuulmine ei ole paranenud ja kõrvakohin 
püsib endiselt, kuid võrreldes kohutava pearinglusega on see tühine. Loodan paranemisele ja 
julgen soovitada kõigile seda lihtsat, kuid mõjusat ravi. Tähtis on vaid omada veidi usku ja 
otsusekindlust. Palju tänu selle kodulehe koostajale! 


Elmar, Lõuna-Eesti 


Uus uuring: Meditatsioon vähendab südamehaigete suremust, 
infarkte ja insulte. 


Ühendriikide südameliidu leht Circulation: Cardiovascular Ouality and Outcomes 
avaldas 13. novembril 2012 uue uuringu tulemused, mis on äratanud maailmas suurt huvi. 


Selles Ühendriikide terviseameti poolt tellitud ja kontrollitud uuringus võeti kokku üle 5 
aasta kestnud patsientide jälgimist. Tulemusena selgus, et afroameeriklastest südamehaiged, 
kes regulaarselt tegelesid meditatsiooniga, said 48% vähem infarkte ja insulte ning nende 
hulgas esines vähem surmajuhtumeid, kui kontrollrühmas, kes sai vaid soovitusi 
tervislikkudeks eluviisideks. 


Lisaks sellele alanes mediteerivate patsientide vererõhk ja nende jutustuste põhjel kogesin 
nad vähem stressi ja vihatunnet. Ja mida regulaarsemalt patsiendid mediteerisid, seda 
paremini said nad hakkama terviseprobleemidega, rääkisid uurijad, kes viisid uuringu läbi 
Wisconsini ülikooli meditsiini teaduskonnas Milwaukees. 


"Oletasime, et stressi vähendamine füüsiliselt ja vaimselt aitab parandada patsientide 
tervislikku seisundit selle epideemilise haiguse puhul", ütles meditsiinidoktor Robert 
Schneider, uuringu juhataja ja loodusravi kabineti juhataja Maharishi University of 


Management ülikoolis. "Tundub, et transtsendentne meditatsioon on tehnika, mis käivitab 
organismi oma apteegi, mille abil keha parandab iseennast." 


Uuringust võtsid osa 201 juhuslikult valitud inimest, kellest pooltele anti toitumis- ja 
liikumisalaseid soovitusi, teisele poolega aga viidi läbi pidevaid meditatsiooni programme. 


Meditatsiooi programmist osavõtnud istusid umbes 20 minutit kaks korda päevas silmad 
suletuna õppimas tehnikat, mille puhul nende meel ja keha koges sügavat rahu, kuid meel 
püsis ärksana. 


Rühm, keda juhendati toituma ja liikuma tervislikult said nõu kogenud 
tervisekoolitajatelt. Neil soovitati päevas vähemalt 20 minutit elada tervete eluviiside 
kohaselt ja toituda tervislikult ning lõdvestuda. 


Osalejaid uuriti katse alguses, kolme kuu pärast ja peale seda iga kuue kuu järel. Nende 
kaaluindeks ja vererõhk märgiti üles ja jälgiti nende toiduvalikut, tervisnõustajate soovituste 
täitmist ja südamehaigustega liituvaid arstivisiite. 


Südame- ja veresoonkonna haigused on kõige üldisem surmapõhjus kogu maailmas. 
Ühendriikides neist haigustest põhjustatud surmad on 50% levinumad musta, kui valge rassi 
hulgas. Selle suure erinevuse tõttu võeti luubi alla just afroameeriklased. 


"Meditatsioon võib vähendada südamehaiguste riske niihästi tervetel, kui neil, kellel on 
diagnoositud südameprobleeme”, ütles dr. Schneider. "Meditatsiooni kasulikkusest südame 
tervisele saadud on nii palju uuringutulemusi, et arstid võivad julgelt soovitada seda lihtsat 
ja efektiivset meetodit igale patsiendile east ja tervisest sõltumata stressi vähendamiseks." 


Lisa sellel teemal: 


tm.org/blog/research/tm-reduces-death-in-heart-patients 


Rokkmuusika ja tinnitus 


Kuidas vältida vöi hoida kontrolli all tinnitust 


Kas teie kõrvus on pidev kohin? Tere tulemast maailma, mille nimeks on Tinnitus ... 
Selles artiklis on mõned näpunäited, kuidas selles toime tulla. 
Paul Diamond Blow 


21. juuli 2009. 


Tinnitus. See tähendab, et teie kõrvad kohisevad. Kogu aeg ... see ei lõpe, see ei puhka, 
see on alati olemas, see neetud kohin kõrvus. Kui sa oled kunagi olnud häälekal rokk- 
kontserdil või mürarikkas klubis ja sinu kõrvad kohisesid peale seda ka päev või kaks 
hiljem, siis sa tead, mis tinnitus on, oled saanud maitsta seda, kuidas on elu koos 
tinnitusega. Tavaliselt kohin kaob paari päeva pärast, aga kui vali muusika või mis tahes 
muud vali müra on osa sinu elust, on võimalik, et tinnitus sinu kõrvus esineb juba 
"täiskohaga". Ma tean seda, sest mul on see olnud juba aastaid ... 


Ma olen rokkmuusik, mänginud kitarri ja laulnud ansamblites viisteist valjuhäälset 
aastat. Mäletan, et esimest korda kogesin tinnituse mõju, kui meie bänd esines Seattle'is. 
Meie bändis oli kaks kitarristi ja me esinesime täismajale tunde kestval kontserdil. Vastvõtt 


oli suurepärane, kuid minu körvad kumisesid, kui ma lahkusin lavalt ja see jatkus niimoodi 
vähemalt paar päeva. Kontserdi löpupäeval esinesime koos teise bändiga ja pärast kontserdi 
löppu oli mu körvus lausa hullumeelne tinnitus. See köik oli kaua aega tagasi, kui keegi 
rokkmuusikutest ei olnd veel kuulnudki körvakaitsetest. Lisaks sellele olin ma veel noor ja 
mu kõrvad olid alati alati toibunud tekkinud kohinast paari päeva jooksul. Tühiasi! 

Pärast kümmekond aastat, mis ma olin mänginud ansamblites, märkasin, et mu kõrvad 
kohisesid kogu aeg. See oli midagi sellist, mida ma tavaliselt märkasin ainult siis, kui ma 
lamasin öösel voodis vaikses toas. Vaikses? Jah, kui välja arvata kõrgetooniline vile mu 
kõrvus. See ei olnud siiski veel nii häiriv ja ma ei pööranud sellele palju tähelepanu. Kui ma 
unustasin lülitada välja televiisori ja see täitis toa vaikse kohinaga, ei märganud ma ka oma 
tinnitust. Ja nii ma jätkasin esinemist ilma kõrvakaitseteta - suur viga minu poolt! 

Alles umbes viis aastat tagasi märkasin, et kohin minu kõrvus hakkas mind häirima ... 
Mäletan, et mängides ühes bändis 1990-ndate keskel, olime harjutanud kolmel õhtul 
nädalas. Tulemuseks oli kolm ööd, mille jooksul tinnitus segas mind uinumast. Tundus, 
nagu minu peas oleks voolanud mingi vedelik, kui ma kallutasin pead küljelt küljele. Kohin 
jälitas mind ka päeval, kui me ei olnud teinud mingeid proove ega esinenud. Ma usun, et ma 
tegin kõige rohkem kahju oma kõrvadele, sest me harjutasime tavalisest sagedamini ja 
pealegi ei olnud ma ju enam ka nii noor. See oli periood, kui hakkasin kasutama 
kuulmiskaitseid kõikidel proovidel ja igal kontserdil. Kuid, nagu hiljem selgus, olin sellega 
juba hiljaks jäänud. 

Pärast seda, kui bänd lagunes, tegin musitseerimises paus ja mulle tundus, et minu kõrvad 
ei kohisenud enam nii palju. Tinnitus oli nii nõrk, et arvasin olevat sellest pääsenud. Ma 
arvasin, et asi on korras! Kuid see kestis ainult seni, kuni taas liitusin rokkbändga. Isegi 
kuulmiskaitsed ei aidanud, tinnitus tuli tagasi ja koos sellega hüperakuusia. Kas olete kunagi 
kuulnud hüperakuusiast? See on ülitundlikus valjude helide suhtes ... näiteks heli, kui 
teismelised tüdrukud karjuvad lava ees. See võib olla tüütu ka normaalse kuulmisega 
inimestele, kuid kui kellegi on hüperakuusia, siis see kõlab nagu puuriks keegi sinu ajus. 
Isegi mu rahakoti avamine ja sulgemine kõlas läbilõikavana minu jaoks. See oli heli 
ülitundlikus, mis lõpuks viis mind arsti vastuvõtule, sest probleem oli muutunud tõsiseks. 

Ma nägin ära arvukate kõrva-nina-kurguarstide kabinette, kogesin kõikvõimalike testide 
rituaale ja saanud erinevaid diagnoose. Mulle kinnitati, et mul on nõrk kuulmislangus 
vasakus kõrvas. Just vasak kõrv ongi koht, kus tajun tinnitust tema tegelikus ilus. Üks 
arstide konsiilium oletas, et tinnituse valjus vastab kõrva kuulmiskaole. Sama hingetõmbega 
teatati mulle ka, et tinnituse vastu ravi ei ole. Üks neist ütles keerutamata, "Õpi elama 
sellega!" Temal oli seda muidugi lihtne öelda, kuigi ma kinnitasin, et iga vähegi valjem heli 
tekitab minus pöörase reaktsiooni. Iga väike heli hüppas mulle otsa ja ründas mu aju. Kui 
ma kaebasin teisele arstile hüperakuusia poolt tekitatud stressi pärast, soovitas ta mul kanda 
pakse kõrvaklappe ... suvel! 

Otsisin internetist ravi või vähemalt leevendust. Õnneks olen leidnud mõned viited, mis 
on mõnevõrra vähendanud hüperakuusiast tingitud ebameeldvusi. Praegu ma olen enam- 
vähem harjunud tinnitusega ja see tundub olevat muutunud kergemaks ... (Sülitan üle õla) 


Ma ei taha sind rohkem väsitada, armas lugeja, kirjeldades rokkmuusiku elu koos 
tinnitusega. Sa loed seda töenäoliselt seelepärast, et sul endal on tinnitus ja see ajab sind 
hulluks. Sa tahaksid leevendust, sa tahaksid vastuseid, sa tahaksid teada "KUIDAS 
PÄÄSEDA TINNITUSEST!!!" Ilma pikemata räägin sulle, mida ma olen proovinud ise ja 
mis on mind aidanud, mis mitte: 


Mis on mind aidanud: 


1) Magneesium: lugesin internetist esimest korda magneesiumi positiivsest rollist tinnituse 
vähendamises. Selles artiklis kirjeldati, kuidas 300 söjaväelast osales kahekuulises uuringus, 
mille puhul osa neist said platseebot (toimeaineta vahendit), teine osa magneesiumi. Aasta 
lõpus tehti kokkuvõte, mille põhjal selgus, et magneesiumi saanud rühmas oli 
kuulmislangust tunduvalt vähem, kui platseebo puhul. Ilmnes, et magneesium pidurdab 
kuulmislangust ja vähendab juba olemasolevat tinnitust. Eelmisel aastal tarvitasin 750 mg 
magneesiumi päevas alates ajast, kui lugesin magneesiumi kasulikkusest ja olen selle 
tulemusega väga rahul. Praegusel ajal on minu tinnitus (samas see ei ole kuhugi kadunud) 
VÄHEM vali, kui see oli aasta tagasi ja mis veelgi parem - ma ei ole kogenud 
hüperakuusiat terve aasta jooksul. Ning jah, ma olen ikka mänginud ka võrdlemisi valju 
muusikat (kuulmiskaitsetega) kogu see aeg. Kui sul tinnitus, soovitan ma sul tarvitada 
vähemalt 500 mg magneesiumi päevas. Võin ausalt öelda, et see on aidanud mind. 
Magneesium on midagi, mida peaks võtma ka enne valju kontserti või vahetult pärast seda - 
see aitab kaitsta teie kõrvu kahjustuste eest. 

2) Kuulmiskaitsed: Kui te olete muusik ja mängite bändis - mis tahes bändis, või kui vali 
müra on osa teie elust või tööst, on oluline ennetada tinnitust. Te peate hoolitsema oma 
kuulmise eest, et takistada kuulmislanguse tekkimist, ja kuulmiskaitsed on parim võimalus 
seda teha. Ma kannan nüüd kuulmiskaitseid alati, kui ma käin elava muusika kontsertidel 
kas siis esineja või kuulajana. Negatiivne külg on see, et ma ei saa kunagi tegelikult kuulda, 
kuidas kõlab filtreerimata muusika, kuid see on väike hind, mida maksta tinnitusest 
hoidumise eest. Pealegi on tänapäeval olemas kuulmiskaitseid, mis blokeerivad vaid kõrgeid 
sagedusi, mis on kõige kahjulikumad kuulmisele. Soovitan igal muusikul kanda 
kuulmiskaitseid, kui nad ei taha lõpetada, nagu tuntud muusik Pete Townsend (tinnituse all 
kannataja, kes oli üks esimesi tuntud muusikud, kes hakkas tinnitusest avalikult rääkima) 
Kuigi ma ei kuule täpselt, kuidas vali rokkmuusika kõlab, ma olen väga õnnelik lahkudes 
bänd proovidelt või otsesaatest ilma, et mu kõrvad kohiseksid. Ma ei igatse taga seda 
kogemust. 

3) Jälgi, mida sa sööd ja jood!: Erinevad toiduained või joogid võivad mõjutada teie 
tinnitus, vähemalt ajutiselt. Näiteks soolane toit paneb mu kõrvad kohisema umbes tunni või 
kahe pärast peale söömist. Mingil põhjusel Top Ramen (kiirnuudlid, mis sisaldavad palju 
soola) halvendab alati minu tinnitust pärast söömist. Samuti mõjub mõnedele inimestele 
alkohol, põhjustades ajutise tinnituse. Ole teadlik, milliseid toiduaineid või jooke võib 
tarvitada ohutult ja millised mõjuvad negatiivselt. (Ma tunnistan, et aeg-ajalt patustan ma 


ikka kausikese Top Rameniga, kuid kui teha seda tõesti harva, ei tekita ühekordne nautimine 
tinnitust.) 


Millest ma ei ole kasu saanud: 


1) Ginkgo biloba: Vastavalt paljudele allikatele Internetis ja oma arstilt saadud brošüüris 
sain teada, et hõlmikpuu on ravimtaim, mis peaks aitama leevendada tinnitust. Proovisin 
Ginkgot ennast umbes kuus kuud (nad ütlevad, et see võtab vähemalt paar kuud, enne kui 
tulemust võib oodata), kuid sellest ei olnud mulle mingit abi. Võimalik, et mõnele inimesele 
see mõjub. Igal juhul tasub proovida, sest see on lihtsalt kättesaadav. 
2) Ring Stopp (taimne preparaat): ma ei teadnud sellest alguses mitte midagi enne, kui 
minu tinnitus läks nii hulluks, et ma pöördusin abipalvega ühe apteekri poole. See on 
põhimõtteliselt looduslikest vahenditest koosnev toidulisand, kuhu kuuluvad maitsetaimed, 
nagu Calcarea carbonica, Cimicifuga racemose, Carbo vegetabilis, Cinchona officinalis, ja 
hunnik muid maitsetaimi, mida ma ei suuda isegi hääldada. See on pigem kallis 
käsimüügitoode, kui ravim. Katsetasin seda neli kuud ilma mingite tulemuseta. 

3) Hüpnoos: Arvatavasti hüpnoos on aidanud paljuid inimesi, kes kannatavad tinnituse 
käes, aidates inimesel oma alateadvuses ignoreerida kohinat kõrvus. Ma pole kunagi 
proovinud tegelikku hüpnoosi, kuid ma ostsin tinnituspatsientide jaoks tehtud CD plaadi, 
mis põhimõtteliselt oli pool tundi kestev lõõgastumisprotsess. Ausalt öeldes, CD oli 
tõepoolest väga lõõgastav, jäin peaaegu alati magama kuulamise ajal ja peale ärkamist oli 
mul tõesti hea enesetunne, kuid see ei kõrvaldanud tinnitust. 


Muud tinnituse "ravimid", mida ma ei ole ise proovinud: 

1) rahustavad ravimid: On hulgaliselt tinnituse põdejaid, kes väidavad, et ärevusevastased 
ravimid nagu Xanax vähendavad tinnitust. See peaks olema siiski kõige viimane abinõu, 
kuna need ravimid on väga sõltuvusttekitavad ja kallid. Ühel korral oma põdemise algul ma 
küsisin ühelt arstilt Xanaxi retsepti. Ta keeldus seda mulle välja kirjutamast. Tema oligi see, 
kes soovitas suvisel ajal kõrvaklappe kanda. 

2) kõikvõimalikud internetis reklaamitavad "imevahendid", mis pidavat kõrvaldama 
tinnituse. Ma ei ole kunagi kelleltki kuulnud, et need oleksid kedagi aidanud. 


Autori loal inglise keelest tõlkinud 
Heinar Kudevita 


Kuulsad muusikud, kes kannatavad pideva tinnituse all. 


See nimekiri on ainult jäämäe veepealne osa: 
1) Sting 

2) Jeff Beck 

3) Ted Nugent 

4) Pete Townsend 

5) Eric Clapton 

6) Phil Collins 

7) Mick Fleetwood 

8) Trent Reznor 

9) Lars Ulrich (Metallica) 

10) James Hetfield (Metallica) 

11) Bono (U2) 

12) the Edge (U2) 

13) Bob Mould 

14) Lemmy Kilmister (Motorhead) 

15) Bob Dylan 

16) Ozzy Osbourne 

17) Kevin Shields (My Bloody Valentine) 
19) Cher 

20) Barbra Streisand 


In memoriam, Kirsti Salovaara 


3.3.1945 — 26.3.2013 

26. märtsil 2013 lahkus meie hulgast peale 
rasket haigust pikaaegne Soome Meniere- 
liidu juhataja Kirsti Salovaara. 20 aastat 
tegutses Kirsti Salovaara Meniere'i haigust 
põdevate inimeste abistajana. See aeg sisaldab 
tema tegevust liidu lihtliikmena, Pirkanmaa 
Meniere Ühingu esinaisena, liidu sekretärina 
2002 - 2005 ja selle juhatajana 2005 - 2010. 
Tema panus liidu arengusse on olnud 
tähelepanuväärne. 

Viimased eluaastad tegutses Kirsti Salovaara 
MeniTuki nimelise vastastikuse abistamise 
projekti käivitamisega. Ka siin oli tema osa 
suur. Toetudes oma kogemustele näitas Kirsti 
Salovaara, kuidas Meniere i haigust põdevad 
inimesed võivad saada elus hakkama. Oma 


tegevuse kohta ütles ta 1/2011 Meniere-Postis: "17 aastat liidu juhatuse erinevates ametites, 
lihtliikmena, sekretärina, juhataja asetäitjana ja nüüd viimased aastad juhatajana. Mitmed 
rõõmsad ja kurvad päevad on mahtunud sellesse ajavahemikku. On suur rõõm näha liidu 


tegevuse arenemist aastate jooksul." 


Olen olnud kirjavahetuses Kirsti Salovaaraga ja kohtunud temaga Tallinnas Soome 
Instituudis vahetult peale Eesti Tinnituse ja Meniere Ühingu asutamist. Juba enne seda sain 
temalt soovitusi ja nõuandeid ühingu tegevuseks. Kõigis tema kirjades kajastus soov aidata 


oma saatusekaaslasi. 


Langetame meiegi pea Kirsti Salovaara mälestuseks. 


Heinar Kudevita 


